CELEX: C2004/217/23
Language: lt
Date: 2004-08-28 00:00:00
Title: Byla C-248/04 2004 m. birželio 9 d. College van Beroep voor het bedrijfsleven nutartimi pateiktas prašymas priimti prejudicinį sprendimą byloje Koninklijke Coöperatie Cosun U. A. prieš Minister van Laandbouw, Natuur en Voedselkwaliteit (Žemės ūkio, gamtos ir maisto kokybės ministrą)

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/12
            
         2004 m. birželio 9 d. College van Beroep voor het bedrijfsleven nutartimi pateiktas prašymas priimti prejudicinį sprendimą byloje Koninklijke Coöperatie Cosun U. A. prieš Minister van Laandbouw, Natuur en Voedselkwaliteit (Žemės ūkio, gamtos ir maisto kokybės ministrą)
   (Byla C-248/04)
   (2004/C 217/23)
   2004 m. birželio 9 d. College van Beroep voor het bedrijfsleven (Nyderlandų Karalystė) kreipėsi į Teisingumo Teismą su prašymu, kurį Teisingumo Teismo sekretoriatas gavo 2004 m. birželio 11 d., priimti prejudicinį sprendimą byloje Koninklijke Coöperatie Cosun U. A. prieš Minister van Laandbouw, Natuur en Voedselkwaliteit (Žemės ūkio, gamtos ir maisto kokybės ministrą).
   College van Beroep voor het bedrijfsleven prašo Teisingumo Teismo atsakyti į šiuos klausimus:
   
               1)
            
            
               jeigu pagal reglamento (EEB) Nr. 1430/79(1) 13 straipsnį, šiuo metu pakeistą Bendrijos muitinės kodekso 239 straipsniu, muito mokesčiai C cukrui, kaip kad yra šioje byloje, negali būti atsisakyti išieškoti, ar dėl negalimumo mokesčius C cukrui grąžinti ar atsisakyti išieškoti dėl su teisingumu susijusių priežasčių 1981 m. birželio 30 d. Tarybos reglamentas (EEB) Nr. 1785/81(2) dėl bendro cukraus sektoriaus rinkų organizavimo ir 1981 m. rugsėjo 14 d. Komisijos reglamentas (EEB) Nr. 2670/81(3), nustatantis išsamias įgyvendinimo taisykles dėl virškvotinės cukraus produkcijos, yra visiškai ar iš dalies negaliojantys?
            
         
               2)
            
            
               jeigu taip, tai ar teisinė prievolė apmokestinti C cukrų yra nebetaikoma, ar kompetetinga suinteresuotos valstybės narės institucija ir/arba Komisija gali, remdamasi reglamento (EEB) Nr. 2670/81 3 straipsniu, nuspręsti neapmokestinti atitinkamo cukraus kiekio, jei šalis, privalanti mokėti mokestį, negali būti apkaltinta jokia apgaule ar aplaidumu, kurie galėjo prisidėti prie fakto, kad eksportas šalies siektomis apimtimis neįvyko, ir nacionalinės institucijos pradėto tyrimo dėl pažeidimo ar nukrypimo nuo normų interesais šalis apie tyrimą nebuvo informuota?